[[Fil:Territories of Dynasties in China.gif|thumb|300px|Bedre kvalitet af billede findes ved at klikke på det.]]
Den Kinesiske civilisation opstod i forskellige bystater langs [[Den Gule Flod]] ([[kinesisk skrift|kinesisk]]: 黄河, [[pinyin]]: Huang Hé) i den [[Yngre stenalder]]. Kinas skriftlige historie begynder med Shang-dynastiet (ca. 1600 f.Kr. – ca. 1100 f.Kr.)<ref>{{Cite web |url=http://exchanges.state.gov/culprop/cn04sum.html |title=Kilde: Bureauet for Uddannelse og Kultur, U.S. state Department |access-date=15. december 2007 |archive-date=15. december 2007 |archive-url=https://web.archive.org/web/20071215094418/http://exchanges.state.gov/culprop/cn04sum.html |url-status=dead }}</ref>; de tidligste skriftfund af kinesisk oprindelse er da netop også fundet i denne periode (ca. 1500 f.kr. – datoen er fundet vha. Kulstof-14)<ref>Kilde: (Bog) Henry Cleere. Archaeological Heritage Management in the Modern World; skrevet i 2005. Routledge. p. 318</ref> og er skrevet på [[skildpadde]]skjold. Det var dog først i [[Zhou-dynastiet]] (1122 f.kr. til 256 f.kr) at den kinesiske kultur blev defineret; det var da netop også Zhou-dynastiet, der er det længstvarende dynasti i [[Kina]]s historie, og er markeret som det dynasti der førte oldtidens primitive skrift frem til begyndelsen af den moderne kinesiske skriftform.
Det feudale Zhou-dynasti brød til sidst sammen, hvorefter der opstod en lang række stridende bystater kaldet [[De Stridende Staters Tid]]. Det endte dog med, at visse bystater voksede til egentlige kongedømmer, hvilket kulminerede i [[Qin]]-statens herredømme i 221 f.kr. anført af [[Qin Shi Huang]], da han erobrede alle de andre stater og dermed dannede det første kinesiske imperium; det er da også af denne grund, at [[Qin Shi Huang]] senere er blevet kendt som [[Kina]]s fader.
De efterfølgende kinesiske dynastier udviklede da også bureaukratiske systemer, der gjorde det muligt for kejseren af [[Kina]] effektivt at kontrollere et så stort område.
Den traditionelle historiske opfattelse af [[Kina]]s historie er, at det er en stat skiftende mellem perioder af politisk enighed og splittelse (se animation), samt at det lejlighedsvis var domineret af udenlandske folkeslag (heriblandt mongolerne anført [[Djenghis Khan]]).
Samfund Civilisationer